חלום 
כשאגדל ואהיה בן עשרים,; אצא לראות את עולמנו המקסים.; אתישב בתוך ציפור עם מנוע,; אתרומם ואמריא אל החלל, גבוה.; אתעופף לי אשוט ואחוג; מעל העולם היפה הרחוק.; אחלוף מעל נהרות וימים; אל השמיים אתרומם ואפרח,; עננה אחות לי והרוח אח.; אתפעל מנהרות הפרת והנילוס,; אראה את הפירמידות והספינקס,; במצרים העתיקה של איזיס האלה.; אחלוף על פני מפליי הניאגרה; ואטבול בחומה הצורב של סהרה.; ארחף מעל צוקי טיבט שטופי עננים; ומעל ארצם המסתורית של הקוסמים.; וכשאחלץ מהשרב היוקד, האיום,; אסתובב ואעוף אל קרחוני הצפון.; ביעף אחלוף מעל אי קנגרו האדיר; ומעל חורבותיה של פומפיאה העיר.; מעל ארץ הקודש של הברית הישנה; וגם על ארצו של הומרוס הנודע,; ארחף לי לאט-לאט, בדאיה נינוחה.; וכך מתבשם מקסמי התבל.; אל השמיים אתרומם ואפרח,; עננה אחות לי והרוח אח.; 